กามิกาเซ่

คามิกาเซะ
กามิกาเซ่ (KamiKaze) เขียนเป็น kəmikəze เป็นค่ายเพลงย่อยในสังกัดอาร์เอส ก่อตั้งเมื่อปี พ.ศ. 2550 จากแนวคิดของสุทธิพงษ์ วัฒนจัง และณรงค์ศักดิ์ ศรีบรรฎาศักดิ์วัชรากรณ์ ที่ต้องการทำค่ายเพลงสำหรับกลุ่มประชากรวัยก่อนวัยรุ่นโดยเฉพาะและทุกเพศทุกวัย เคยหยุดการดำเนินการไปครั้งหนึ่งในปี พ.ศ. 2560 และเคยกลับมาทำเพลงอีกครั้งในปี พ.ศ. 2563  จนในปี พ.ศ. 2567 ได้มีการปรับสถานะจากค่ายเพลงให้เหลือเพียงคอมมูนิตี้สำหรับแฟนคลับ

**ประวัติ**

**ก่อตั้ง**
กามิกาเซ่ก่อตั้งขึ้นเมื่อวันที่ 29 มีนาคม พ.ศ. 2550 โดยมีศิลปิน 22 คนคือ โฟร์-มด, เฟย์ ฟาง แก้ว, ขนมจีน, มิล่า, เค-โอติก, ปิ๊ง-นิ้ง, หวาย, ซิสก้า, ชิลลี่ไวท์ช็อค, พายุ แต่ภายหลังปิ๊ง-นิ้ง ได้ขอถอนตัว ทำให้เหลือ 20 คน แต่ในปลายปีเดียวกันมีเนโกะ จัมพ์ มาร่วมเป็นศิลปินในค่าย ทำให้กลับมามีทั้งหมด 22 คนตามเดิม
พ.ศ. 2551 ทางค่ายได้มีโครงการพิเศษที่มีชื่อว่า "Forward to U" เป็นการรวมเพลงดังของค่ายในรอบ 1 ปี พร้อมกับมี 2 เพลงพิเศษแทนคำขอบคุณแก่แฟนคลับ ซึงหนึ่งในนั้นคือเพลง "รักฉันเรียกว่าเธอ" ซึ่งได้รับความนิยมจนกลายเป็นเสมือนเพลงประจำค่ายไปในเวลาต่อมา และในปลายปีเดียวกันได้มีโครงการพิเศษที่มีชื่อว่า "Friendship Never Ends" เพื่อเป็นการแทนคำขอบคุณแฟนคลับ

**คอนเสิร์ตครั้งแรก**
พ.ศ. 2552 ช่วงต้นปี สุทธิพงษ์ วัฒนจัง ผู้บริหารค่ายกามิกาเซ่ได้ขอลาออกจากอาร์เอส เพราะอยากออกไปสร้างโมเดลธุรกิจใหม่ ๆ ทำให้ตำแหน่งนี้ว่างลง ก่อนจะมีการดึง หทัย ศราวุฒิไพบูลย์ ที่เป็นครีเอทีฟของอาร์เอสในขณะนั้นมารับช่วงเป็นผู้บริหารแทน ก่อนจัดคอนเสิร์ตใหญ่ครั้งแรกชื่อว่า "One-2-Call Freedom Zheza Zim Presents Kamikaze 1st Live Concert" เมื่อวันที่ 16 พฤษภาคม พ.ศ. 2552 ที่รอยัล พารากอน ฮอลล์ สยามพารากอน พร้อมกับการขึ้นโชว์ของโครงการพิเศษที่มีชื่อว่า "Seven Days" เป็นคอนเซ็ปท์ 7 สาว 7 วัน มีสมาชิก คือ เฟย์ จินนี่ พิม แจม หวาย มีน มีล่า มีผลงานออกมา 1 อัลบัม (อนึ่ง ก่อนถึงคอนเสิร์ตครั้งนี้ อิงค์และเบสท์ สมาชิกวงชิลลี่ไวท์ช็อค ได้ถอนตัวจากการเป็นศิลปิน ทำให้เหลือกามิกาเซ่รุ่น 1 เพียง 20 คน) 

**รุ่นสอง**
พ.ศ. 2553 ค่ายกามิกาเซ่ได้มีโครงการที่มีชื่อว่า "Kamikaze Wave" โดยเปิดตัวศิลปินใหม่เข้ามาอีก 21 คน 5 กลุ่ม โดยมีศิลปินประกอบไปด้วย ทรีโอฮิปฮอป ทรี.ทู.วัน 2 พี่น้องดูโอ แคท-แพท 5 สาวเกิร์ลกรุ๊ป คิส มี ไฟฟ์ 6 หนุ่มบอยแบนด์ เอกซ์ ไอ เอส (พิชชี่ กั้ง กวัง จีโฮ คยองเท เควิน)และ วงดนตรี แฟกต์ ยู พร้อมกันนี้ได้มีคอนเสิร์ตกามิกาเซ่ครั้งที่ 2 ที่มีชื่อว่า "Kamikaze Wave Concert" เมื่อวันที่ 26 มิถุนายน พ.ศ. 2553 ที่อินดอร์ สเตเดียม หัวหมาก เพื่อทำความรู้จักกับกามิกาเซ่รุ่น 2 ให้มากขึ้น พร้อมกับเปิดตัว 3 สาวเกิร์ลกรุ๊ปวงใหม่หน้าเก่า สวีต ดี (อีกหนึ่ง ในคอนเสิร์ตครั้งนี้ พายุได้ถอนตัวจากการเป็นศิลปิน เพื่อไปศึกษาต่อที่ต่างประเทศ ทำให้กามิกาเซ่รุ่น 1 เหลือ 19 คน) และมีเซอร์ไพร์สพิเศษคือ แจม ซิสก้า ได้มาเป็นแขกรับเชิญในคอนเสิร์ตครั้งนี้ด้วย 

**โครงการเพื่อการกุศล**
พ.ศ. 2554 ค่ายกามิกาเซ่ได้มีโครงการพิเศษที่มีชื่อว่า "Kamikaze Love เว่อร์ Project รู้สึกได้ แม้ไม่ได้ยิน" โดยร่วมกับมูลนิธิอนุเคราะห์คนหูหนวกในพระบรมราชินูปถัมภ์ โดยรายได้หลังจากหักค่าใช้จ่ายจากการดาวน์โหลดแบบถูกกฎหมาย จะมอบให้กับมูลนิธิอนุเคราะห์คนหูหนวกในพระบรมราชินูปถัมภ์ เพื่อสนับสนุนโครงการผ่าตัดฝังประสาทหูเทียม โดยจะมีเพลงทั้งหมด 4 เพลง อนึ่ง ในโครงการนี้ แจม ซิสก้า และ กาย แฟกต์ ยู ได้ลาออกอย่างเงียบ ๆ ส่วน พิม กับ มิน สวีต ดี ได้ประกาศขอลาออกไปเรียน ก่อนจะได้มีคอนเสิร์ตที่มีชื่อว่า "ฮีรูสการ์ โพสแอคเน่ presents KamiKaze Loveเว่อร์ Concert" เมื่อวันที่ 30 กรกฎาคม พ.ศ. 2554 ที่รอยัล พารากอน ฮอลล์ ซึ่งก่อนคอนเสิร์ตจะมีขึ้น แฮม แฟกต์ ยู ได้ถอนตัวจากการเป็นศิลปิน ทำให้วง แฟกต์ ยู ไม่ได้ร่วมแสดงในคอนเสิร์ต และภายหลังจึงได้เพิ่มสมาชิกใหม่ที่มีชื่อว่า เบนซ์ พร้อมกับเปลี่ยนชื่อวงเป็น "สแควร์ เซอร์เคิล" แต่วงนี้ก็ได้ถอนตัวจากการเป็นศิลปินเช่นกัน ต่อมาในช่วงปลายปี ได้มีการเปิดตัวศิลปินใหม่ที่เปลี่ยนจากการเปิดตัวเป็นรุ่น เป็นเปิดตัวทีละศิลปินแทน คือ ธามไท ส่วน คิทตี้ หนึ่งในสมาชิก คิส มี ไฟฟ์ ได้ถอนตัวจากการเป็นศิลปิน ทำให้เหลือสมาชิกเพียง 4 คน ทำให้กามิกาเซ่รุ่น 2 เหลือทั้งหมด 16 คน

**สร้างแนวเพลงใหม่**
พ.ศ. 2555 ในปีนี้ได้มีการเปิดตัวศิลปินใหม่ คือ นักร้องคู่เอบี ควีน และโครงการพิเศษ เซเวนเดส์ 2 มีสมาชิก คือ มด จินนี่ เนย โบว์ แบม ป๊อปปี้ บูม มีเพลงออกมา 1 เพลง แต่ก็มีศิลปินที่ลาออกไป คือ เค-โอติก เนื่องจากจงเบจะต้องไปเป็นทหารที่ประเทศเกาหลีใต้ และป๊อปปี้ต้องไปเป็นนักศึกษาแลกเปลี่ยนที่ต่างประเทศ เค-โอติก จึงประกาศยุบวงและจัดคอนเสิร์ตอำลาเป็นครั้งสุดท้าย เมื่อวันที่ 15 กรกฎาคม พ.ศ. 2555 ส่วนจามิล่าก็ได้ขอลาออกเพื่อไปเรียนต่อที่ต่างประเทศอย่างเงียบ ๆ ต่อมาก็ได้มีโครงการพิเศษที่มีชื่อว่า Demo Project ซึ่งมีสมาชิกคือ โซ่-นิว จากวงสปลิท, ฟ้า และแครอล และได้มีคอนเสิร์ตประจำปีที่มีชื่อว่า "Kamikaze The 5th Destiny Concert" ในวันที่ 13 ตุลาคม พ.ศ. 2555 มีเพลงประจำคอนเสิร์ต คือ รักแท้จะตามหาเธอ (Destiny) และหลังจากนั้นสมาชิก Demo Project ก็ได้แยกกันไปมีผลงานของตัวเอง

**ร่วมงานกับศิลปินต่างค่าย**
พ.ศ. 2556 เริ่มต้นปีด้วยโครงการรวมตัวของฟ้าและแครอลในชื่อ อริศ (ส) รา (Arisara) ต่อมา ฟาง จากวง เฟย์ ฟาง แก้ว สอบชิงทุนได้ไปเป็นนักศึกษาแลกเปลื่ยนที่ประเทศเยอรมนีเป็นเวลา 6 เดือน วง เฟย์ ฟาง แก้ว จึงต้องพักงานชั่วคราว หลังจากนั้นได้มีการเปิดตัว 2 ศิลปินใหม่ คือ แต๊งกิ้ว และ เจฟ จาก Demo Project ในขณะที่ปีนี้มีศิลปินออกจากค่ายไปหลายกลุ่ม คือ คิส มี ไฟฟ์ ซึ่งเกลต้องไปเรียนต่อที่ประเทศสิงคโปร์ 3 ปี และมายด์ที่กลับไปเรียน จึงได้ออกมาประกาศยุบวง ส่วน จินนี่, แคท-แพท, เอกซ์ ไอ เอส, เอบี ควีน และ แครอล ทั้งหมดได้ถอนตัวออกไปอย่างเงียบ ๆ ต่อมาในวันแถลงข่าว Concert ประจำปี พ.ศ. 2556 ที่มีชื่อว่า "Kamikaze K Fight Concert" ได้มีการเปิดตัวศิลปินใหม่แต่หน้าเก่า คือ มิณทร์ จาก RS Music ค่ายแม่ของกามิกาเซ่ โดยในคอนเสิร์ตครั้งนี้มีแขกรับเชิญมากมายทั้งศิลปินต่างแนวเพลงและต่างค่าย คือ Demo Project, ป๊อบปี้, โทโมะ, ลิปตา, เดอะริชแมนทอย, ใบเตย อาร์สยาม และแขกรับเชิญพิเศษ เขื่อน, เคนตะ, เบน ชลาทิศ และ โต๋ ศักดิ์สิทธิ์ แต่ก่อนที่คอนเสิร์ตจะมีขึ้น Demo Project ได้ย้ายออกจากกามิกาเซ่ เพื่อยกระดับขึ้นเป็นค่ายเพลงอย่างเต็มตัวในชื่อ เดอะเดโม และไปอยู่ภายในเครือของอาร์เอส ทำให้กามิกาเซ่เหลือศิลปินทั้งหมด 15 คน และในปลายปีก็ได้มีการเผยภาพแรกในการกลับมากับอัลบัมใหม่ของเฟย์ ฟาง แก้ว

**Boyfriends KZ**
พ.ศ. 2557 เริ่มต้นเที่ยงคืนของปีใหม่ด้วยการปล่อยภาพยนตร์แนะนำเฟย์ ฟาง แก้ว ออกมา หลังจากนั้นก็ได้ปล่อยภาพยนตร์แนะนำอัลบัมใหม่ของหวาย ก่อนที่จะปล่อยเพลงพิเศษ รวมศิลปิน Kamikaze เพลง 7 ปีที่รักเธอ (ดัดแปลงจากรักฉันเรียกว่าเธอ) ในเวลาเที่ยงคืนของวันที่ 29 มีนาคม ตามมาด้วยการเปิดตัวว่าที่ศิลปินชายใหม่ที่เบื้องต้นมีทั้งหมด 7 คน คือ ปอร์เช่, ปีเตอร์, ปลื้ม, กรีน, เติร์ด, มาร์ค, พาร์ท ต่อมาได้เพิ่มเข้ามาอีก 2 คน คือ ไปป์ และ มาก่อน หลังจากนั้นจึงได้มีโครงการครบรอบปีที่ 7 "Kamikaze แดนซ์เนรมิต" พร้อมกับคอนเสิร์ตใหญ่ ในวันที่ 4 ตุลาคม 2557 โดยก่อนที่จะมีคอนเสิร์ต กลุ่ม Boyfriends Newcomer ก็ได้ปล่อยซิงเกิลของเติร์ด ออกมาเป็นคนแรก ตามมาด้วยซิงเกิลของ ไปป์-มาก่อน และหลังจากจบคอนเสิร์ตก็ได้ปล่อยซิงเกิลของ V.R.P ต่อด้วยซิงเกิลของกรีนและมาร์ค ตามลำดับ

**การเปลี่ยนแปลงครั้งใหญ่ | การเปิดตัวKamikaze Next**
ค่ายกามิกาเซ่ ได้ผลิตรายการ "กามิติดมัน" เป็นรายการแนวเรียลลิตีของศิลปิน โดยเป็นรายการแรกที่ผลิตเอง ออกอากาศเทปแรก วันที่ 10 มกราคม พ.ศ. 2558 ทางช่องยูแชนแนล หลังจากนั้นได้ปล่อยซิงเกิลแรกของพาร์ท จากกลุ่ม Newcomer เป็นคนสุดท้าย ต่อมาได้ประกาศยุติรายการ "กามิติดมัน" โดยออกอากาศเทปสุดท้าย วันที่ 25 เมษายน พ.ศ. 2558  
และในระยะเวลาไล่เลี่ยกันผู้ร่วมก่อตั้งค่ายกามิกาเซ่, ผู้อำนวยการสร้างฝ่ายบริหาร, ทีมเพลงและนักแต่งเพลงทีมหลักในขณะนั้น ทั้ง เอฟู - ณรงค์ศักดิ์ ศรีบรรฎาศักดิ์วัชรากรณ์ (Executive Producer),  ก๊อป - ธานี วงศ์นิวัติขจร (Lyric Producer),  ดอดจ์ - มุขพล จันทรวงศ์ (Music Producer), ทีมเพลง Dogfather (ที่ไม่ได้เป็นพนักงานประจำ), ผู้บริหารค่ายKamikaze จิ๊บ - หทัย ศราวุฒิไพบูลย์ (Vice President / Creative Director) และทีมครีเอทีฟส่วนหนึ่งได้ลาออกจากอาร์เอส โดยทีมงานเกือบทั้งหมดย้ายสังกัดมาอยู่ที่ค่าย จีเอ็มเอ็ม แกรมมี่ โดยฝั่งทีมเพลงซึ่งรวมตัวกันในชื่อ  UnderDog ได้แก่ (เอฟู - ณรงค์ศักดิ์ ศรีบรรฎาศักดิ์วัชรากรณ์, ก๊อป - ธานี วงศ์นิวัติขจร, ดอดจ์ - มุขพล จันทรวงศ์, โฟร์ 25hours - ประทีป สิริอิสสระนันท์, ชลทัศน์ ชาญศิริเจริญกุล, มัชฌา งามสุทธิ, กฤษฎา ศรีสุกใส, ทีเจ - จิรายุทธ ผโลประการ, ธรรศ จันทกูล)  เปิดตัวค่ายใหม่ชื่อว่า  HALO SOCIETY, ส่วนฝั่งผู้บริหารค่ายKamikaze จิ๊บ - หทัย ศราวุฒิไพบูลย์ (Vice President / Creative Director) และทีมครีเอทีฟบางส่วนได้เปิดค่ายใหม่อีกค่ายชื่อ MBO (Teen Entertainment) ในเครือ จีเอ็มเอ็ม แกรมมี่ เช่นเดียวกัน   
โดยที่ค่าย Kamikaze เดิมก็ยังดำเนินต่อไป พร้อมปรับเปลี่ยนผู้บริหารใหม่ โดยมอบหมายให้ เณร - ศุภชัย นิลวรรณ จาก ค่ายอาร์สยาม มารับหน้าที่ดูแลธุรกิจเพลงทั้งเครือ และเนื่องด้วยอายุของศิลปินกามิกาเซ่ยุคแรก ๆ ที่เริ่มมากขึ้น จึงได้มีการย้ายศิลปินรุ่นเก่าอย่างเฟย์ ฟาง แก้ว, ขนมจีน, หวาย, เนโกะ จัมพ์, ธามไท, มด ไปออกผลงานเพลงภายใต้ค่ายเยส มิวสิก ในเครือของอาร์เอส เพื่อปรับภาพลักษณ์และเปลี่ยนแนวเพลงให้ดูเป็นผู้ใหญ่มากขึ้นกว่าเดิม และระหว่างนั้นค่าย Kamikaze ก็ได้มี "Kamikaze Love On Line Project" โครงการเพลงพิเศษ 3 เพลง ที่ฟังได้เฉพาะ Line Music โดยเปิดตัวเดือนละเพลง หลังจากนั้นในวันที่ 1 กันยายน 2558 จึงได้มีการเปิดตัวโครงการก้าวเข้าสู่ปีที่ 9 "Kamikaze Next" และได้ปล่อยซิงเกิล "ขัดใจ 2015 (Resist)" ก่อนที่จะเปิดตัวศิลปินทั้ง 18 คน ตั้งแต่วันที่ 4 กันยายน 2558 โดยเริ่มจากศิลปินเก่า 10 คน แล้วจึงเปิดตัวศิลปินหญิงใหม่ 8 คน วันละคน ได้แก่ แองจี้, มายด์, อิสเบล, เนโกะ, พลอยเฉิน, เมย์, ซีแนน ,ครีมมี่ (ออกแล้ว) ต่อมาได้มีการเปิดตัวเพลงรวม "กล้ามั้ย (N.E.X.T)" ก่อนที่จะมีมินิคอนเสิร์ตเปิดตัวที่ชื่อว่า "Kamikaze Nextreme Party" ในวันที่ 26 ธันวาคม 2558 ที่ลานอัฒจันทร์ SIAM SQUARE ONE อย่างไรก็ตาม ในปีนี้ มีศิลปินที่ไม่ต่อสัญญากับค่าย ได้แก่ ทรี.ทู.วัน, โฟร์ ศกลรัตน์ (ทางค่ายได้เสนอแผนให้โฟร์ ออกซิงเกิลเดี่ยวแยกจากคู่ดูโอ้ มด ณปภัช แต่โฟร์ยังไม่พร้อมสำหรับการทำงานในรูปแบบดังกล่าว จึงตัดสินใจไม่ต่อสัญญา) และ มิณทร์ (ขอพักงานเพื่อเตรียมตัวสอบเข้าแพทย์) โดยศิลปินที่มีผลงานในปีนี้ (ไม่รวมเพลงพิเศษ) ได้แก่ พาร์ท, เติร์ด, ไปป์-มาก่อน, แต๊งกิ้ว, มาร์ค

**TEEN MEDIA AND LIFESTYLE SOCIETY**
ค่ายกามิกาเซ่ได้ มีการเปลี่ยนแปลงของศิลปินจากทั้งสิ้น 18 คน เหลือเพียง 17 คนเท่านั้น และในต้นปีได้ปล่อยเพลงของเติร์ด คือเพลง เตือนแล้วนะ (Love Warning) และเพลงของ VRP คือเพลง ระวังติดใจ (Play with Me) จากนั้นกามิกาเซ่ได้จัดทำหนังสือภาพถ่ายรวมศิลปิน 17 คน และเนื่องในโอกาสเฉลิมฉลองครบรอบ 9 ปีกามิกาเซ่ พร้อมเปิดตัวทิศทางใหม่ของค่าย KAMIKAZE ภายใต้คำขวัญ “TEEN MEDIA AND LIFESTYLE SOCIETY” ที่พร้อมสร้างสรรค์ผลงานสุดสนุกและหลากหลายให้แฟน ๆ และได้มีโครงการพิเศษ คือ Frist Date Project มีเพลงออกมา 3 เพลง 3 แนว ที่มีศิลปินรวมกับโครงการนี้ 6 คน มีเพลงดังนี้ คิดแบบไหน (Feel it too?) - ปีเตอร์ VRP + มายด์ กึ่งยิงกึ่งผ่าน (Blend in) - ปอร์เช่ VRP + Angie และเพลง ผิดที่ฉัน (I can't) - ปลื้ม VRP + Cnan ทั้ง 3 เพลงได้รับการตอบรับจากแฟนเพลงอย่างมาก โดยเพลงผิดที่ฉัน ได้ไปเป็นเพลงประกอบละครกระถินริมรั้ว จากนั้นศิลปินใหม่จาก Kamikaze Next ได้เริ่มออกผลงานเดี่ยวกัน คือ Cnan ในเพลงชอบหาเรื่อง (Wanted) ซึ่ง MV ไปถ่ายทำถึงเกาหลีใต้ จากนั้นเป็นเพลงของ Angie - เข้าใจป่ะ (Act Like A Boy) ซึ่งได้รับความนิยมมากจากแฟนคลับต่างประเทศ โดยในช่วงปลายปี ได้ปล่อยวิดีโอส่งเสริมเพลง ใกล้ ๆ หน่อย (Closer) ของมาร์ค นักแสดงนำจากภาพยนตร์ชุด โดยวันออกอากาศคือปี พ.ศ. 2560 แต่ไม่ระบุวันที่ชัดเจน

**10 ปี กามิกาเซ่**
ในปี พ.ศ. 2560 กามิกาเซ่ได้ทำภาพยนตร์ชุดทางโทรทัศน์เรื่อง 21 วัน ฉันรักนาย (21 Days) (ซึ่งริเริ่มมาตั้งแต่ปี 2559) นำแสดงโดย เติร์ด มาร์ค อิสเบล ปอร์เช่ เมย์ มายด์ สต๊อป และ เบิ้ล ปทุมราช อาร์สยาม เริ่มตอนแรกวันพฤหัสบดีที่ 23 กุมภาพันธ์ พ.ศ. 2560 ออกอากาศเวลา 19:00 น. ทางช่องยูแชนเนล และทางโปรแกรมประยุกต์ไลน์ทีวี เวลา 19:30 น. โดยมีความยาว 4 ตอน และมีเพลงประกอบภาพยนตร์ชุด 3 เพลง จาก 3 ศิลปิน คือเพลง
# แค่เพียง (enough) ของอิสเบล
# อยู่ตรงนี้ (Stay) ของเติร์ด
# ใกล้ ๆ หน่อย (Closer) ของมาร์ค
นอกจากนี้กรีนยังมีแผนจะปล่อยเพลง เจ็บได้ไม่ต้องห่วง (Hurtbeat) ในนามของค่ายKamikaze แต่สุดท้ายเพลงนี้ก็ได้ไปปล่อยเอ็มวีที่ YouTube Channel : rsfriends ค่ายอาร์เอสแทน

**กามิกาเซ่ปิดตัว**
ค่ายกามิกาเซ่ได้ปิดตัวลงอย่างไม่เป็นทางการ ตั้งแต่วันที่ 1 กันยายน พ.ศ. 2560

**เปิดตัวอีกครั้ง**
วันที่ 24 พฤศจิกายน พ.ศ. 2563 อาร์เอสได้มีการจัดงานแถลงข่าวเปิดค่ายกามิกาเซ่กลับมาอีกครั้ง โดยได้เปิดตัวศิลปินใหม่ทั้งหมด 4 คน เป็นศิลปินหญิง 2 คน และศิลปินชาย 2 คน ได้แก่ Gracy, Freshybii, KKP, Utter และยังได้ปล่อยซิงเกิ้ลแรกของทั้ง 4 คนพร้อมกันเป็นวันแรกอีกด้วยdate=สิงหาคม 2565

**ปรับสถานะจากค่ายเพลงเป็นคอมมูนิตี้**
วันที่ 23 มกราคม พ.ศ. 2567 ประกาศจาก Facebook Official และ Website ของ RS GROUP ได้มีการพูดถึงในส่วนของธุรกิจเพลง RS MUSIC ได้มีการปรับสถานะจากค่ายเพลง Kamikaze ให้เหลือเพียงคอมมูนิตี้สำหรับแฟนคลับ โดยมีการใช้สื่อโซเชียลมีเดีย Facebook , YouTube , Instagram , X ของ Kamikaze ในการสื่อสารกับแฟนคลับ 

**ผลงานเพลง**

**รายชื่อเพลงที่ไม่ได้ปล่อยในค่ายกามิกาเซ่**
 Kiss Me Five อัลบั้มแรกทั้งหมด เพลง ไม่มั่นใจ (Insecure) (ขับร้องใหม่โดย So-M), เพลง รักหน่อย หน่อย (ขับร้องใหม่โดย ยิปโซ และเปลี่ยนชื่อเพลงเป็น อยากเป็นคนสำคัญของเธอ…), เพลง Lucky Girl, เพลง ขอดีดี…ก็ยอม และ เพลง Gentle แฟน- ฟ้าลืมหรือเปล่า Bella Sister (นิ้ง ปิ๊ง) ปี 2550- SWEE:D Single ที่ 4 ชอบความเหงา (Lonelines) (ปัจจุบันเป็นของ RedSpin), Single ที่ 5 ยืมเธอหน่อยได้ไหม- FOUR MOD, Solo Artist อัลบั้มครบรอบ 10 ปี เพลง ยืมมือ FOUR และ เพลง ความเป็นเธอ MOD- คนช้ำทำอะไรไม่ผิด TIMETHAI KAMIKAZE อัลบั้ม DRIFT, เค้าก่อน อัลบั้ม 2014- แค่ไม่พูดว่ารัก… ไม่ใช่ไม่รัก Seven Days 2 Single ที่ 2- ด้วยความ…คิดไม่ถึง 3.2.1 อัลบั้ม Munday และมีอีก 1 เพลงที่ไม่ได้ปล่อยอีก- บอกรัก (Merry Christmas) ALL KAMIKAZE 2556- อย่าคิดมาก Single เดี่ยวของ Jinny ปี 2556 ปัจจุบัน The Others (URBOYTJ) นำมาร้องในปี 2560- เธอไม่เคยเหงา และ Dislove AB QUEEN อัลบั้มแรก- KAT PAT Help Me- ไม่รักก็คือไม่รัก KNOMJEAN KAMIKAZE- WAII เพลงที่ไม่ได้ปล่อยอีกหลายเพลง แต่งเป็น DEMO ในอัลบั้ม WAII V- XIS เช็ด (Scrubb) New Album 2013- XIS ใครอกหัก- K-OTIC ใส่ก่อนได้เปรียบ 2008 (BlackList)

**โครงการ**

**โครงการรวมศิลปิน**

**โครงการพิเศษ**

**โครงการศิลปินใหม่**

**ศิลปินในสังกัด**

**ศิลปินเดี่ยว**

**อดีตศิลปินในสังกัด**

**ศิลปินเดี่ยว**

**นักร้องคู่**

**นักร้องสามคน**

**เกิร์ลกรุ๊ป**

**บอยแบนด์**

**วงดนตรี**

**ศิลปินที่ไม่มีผลงานในฐานะศิลปิน**

**ศิลปินที่กำลังจะเปิดตัวแต่ค่ายถูกยุบก่อน**
 นานา - สต็อป (ดูโอ้) เป็นศิลปินดูโอผู้หญิงรุ่นใหม่ที่กามิกาเซ่ไม่เคยมีมาก่อน - หลุยส์ (เดี่ยว) ศิลปินชายเดี่ยวที่ค่ายปล่อยภาพปริศนามาแล้ว- เจสสิก้า (เดี่ยว) ศิลปินฝึกหัด- แอนดี้ (เดี่ยว) ศิลปินฝึกหัด- เดวิลคิงส์ (วง) ศิลปินวงดนตรีแนวเฮฟวีเมทัล- เจมส์ (เดี่ยว) ศิลปินฝึกหัด

**รายละเอียดอดีตศิลปินกามิกาเซ่ในอดีต**
 แจม ชลธร อดีตสมาชิกวง Siska ปัจจุบันเป็นศิลปินในสังกัด DemoLab- กวิน อดีตสมาชิกวง 3.2.1 ปัจจุบันเป็นศิลปินอิสระ และใช้ชื่อใหม่ว่า GavinD- ทีเจ อดีตสมาชิกวง 3.2.1 ปัจจุบันเป็นเป็นศิลปินอิสระ และใช้ชื่อใหม่ว่า UrboyTJ- ป๊อปปี้ อดีตสมาชิกวง 3.2.1 ปัจจุบันออกจากวงการบันเทิง ผันตัวไปเป็นแอร์โฮสเตสและเป็นศิลปินใน DemoLab- เฟย์ พรปวีณ์ ปัจจุบันเป็นนักร้องและนักแสดงอิสระ กลับมาทำเพลงอีกครั้งในฐานะวง เฟย์ ฟาง แก้ว- ฟาง ธนันต์ธรญ์ ปัจจุบันเป็นนักร้อง นักแสดง และพิธีกรรายการ #TGIF กลับมาทำเพลงอีกครั้งในฐานะวง เฟย์ ฟาง แก้ว- แก้ว จริญญา ปัจจุบันเป็นนักแสดงอิสระและเป็นศิลปินในสังกัด DemoLab กลับมาทำเพลงอีกครั้งในฐานะวง เฟย์ ฟาง แก้ว- เนโกะ จัมพ์ ปัจจุบันเป็นศิลปินอิสระร่วมกับ พิกเล็ต ชูการ์อายส์ ในชื่อ 'JNP'- ขนมจีน กุลมาศ ปัจจุบันเป็นนักแสดงและศิลปินค่าย XOXO Entertainment- โฟร์ ศกลรัตน์ ปัจจุบันเป็นนักแสดงอิสระ- มด ณปภัช ปัจจุบันออกจากวงการบันเทิงผันตัวไปเป็นแอร์โฮสเตส - พิม พิมประภา อดีตสมาชิกวง Chilli White Choc และ SWEE:D ปัจจุบันเป็นนักแสดงอิสระ- โบว์ เมลดา อดีตสมาชิกวง Kiss Me Five ปัจจุบันเป็นนักแสดงสังกัด ช่อง 3- กั้ง กรณ์ อดีตสมาชิกวง XIS ปัจจุบันเป็นนักร้องและนักแสดงค่าย จีเอ็มเอ็ม แกรมมี่/เอ็กแซ็กท์- แคท ซอนญ่า อดีตสมาชิก แคท-แพท ปัจจุบันเป็นนักแสดงสังกัดช่อง 7 เอชดี- คิทตี้ ชิชา อดีตสมาชิกวง Kiss Me Five ปัจจุบันเป็นนักแสดงอิสระ- มิน อดีตสมาชิกวง Siska และ SWEE:D ปัจจุบันผันตัวไปเป็นแอร์โฮสเตส- ฟ้า ษริกา อดีตสมาชิก Demo Project ปัจจุบันเป็นบิวตี้บล็อกเกอร์และยูทูบเบอร์ ในชื่อ Fah sarika- ธามไท ปัจจุบันเป็นศิลปินอิสระ- อิงค์ วรันธร อดีตสมาชิกวง Chilli White Choc ปัจจุบันเป็นศิลปินในสังกัด Boxx Music- ปอร์เช่ ศิวกร อดีตสมาชิกวง V. R. P. ปัจจุบันเป็นศิลปินวงทรินิตี้ในสังกัด 4nologue - เติร์ด ลภัส ปัจจุบันเป็นศิลปินวงทรินิตี้ในสังกัด 4nologue - หวาย ปัญญริสา ปัจจุบันเป็นศิลปินค่าย XOXO Entertainment- โทโมะ วิศว อดีตสมาชิกวง K-Otic ปัจจุบันเป็นนักแสดงจีเอ็มเอ็ม แกรมมี่- เจฟ วรกมล อดีตสมาชิก Demo Project ปัจจุบันเป็นศิลปินค่าย จีเอ็มเอ็ม แกรมมี่- มิณทร์ ปัจจุบันสำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล และเป็นศิลปินในสังกัด มิวซิกมูฟ

**คอนเสิร์ตรวมศิลปิน**

**ภาพยนตร์ชุดทางโทรทัศน์**

**อ้างอิง**
  อาร์เอส เอาใจวัยใส เปิดตัวค่ายใหม่ "กามิกาเซ่"-  กามิกาเซ่-ชีซ่า ดอตคอมไพ่ใบใหม่ อาร์เอส-  สุทธิพงษ์ วัฒนจัง กับปรัชญาเด็ก ๆ ของกามิกาเซ่fix-attempted=yes -  We are "Kamikaze"

**แหล่งข้อมูลอื่น**

หมวดหมู่:ค่ายเพลงไทย
หมวดหมู่:ไทยป็อป
หมวดหมู่:บริษัทไทยที่ก่อตั้งในปี พ.ศ. 2550
หมวดหมู่:ค่ายเพลงที่ก่อตั้งในปี พ.ศ. 2550